Prosopocoilus (Metopodontus) reni

Prosopocoilus reni er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor, noe bred, brunsvart hjortebille. Hannen har lange kjever, disse er lett krummede med spredte tenner i den ytre delen, og en større tann nær roten. Hodet er litt lengre enn bredt, i pannen rundet innsvinget med et kort, bredt, todelt framspring i midten og en markert midtfure. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er svarte. Hunnen er mye mindre enn hannen, uten forstørrede kjever, kroppsformen bredere, tett og kraftig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er bare kjent fra Hainan, Kina.

Systematisk inndeling 
Arten blir noen ganger plassert som en underart av Prosopocoilus (Metopodontus) astacoides, men skilles lett fra typiske former av denne på sin mørke farge.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Metopodontus Westwood in Hope, 1845
 Prosopocoilus (Metopodontus) reni Huang & Chen, 2011

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Kinas insekter
Biller formelt beskrevet i 2011
Dyr formelt beskrevet av Hao Huang
Dyr formelt beskrevet av Chang-Chin Chen